stanford-oval/wikipedia huggingface dataset:
אימרה בלשה
קורות חיים

אימרה שווייגר נולד במשפחה יהודית כבנם של גאשפאר שווייגר, צורף נחושת, ושל אלונורה שווייצר. ב-1907 סיים את לימודיו באקדמיה המלכותית ההונגרית לדרמה (כיום שמה האוניברסיטה לאמנויות התיאטרון והקולנוע), שם קיבל תעודת במאי ושחקן. כסטודנט למשחק, הוא היה הבמאי במספר הזדמנויות של מופעי הבחינות הפתוחים לקהל של האקדמיה. לאחר שסיים את לימודיו באקדמיה, הצטרף לתיאטרון הלאומי כעוזר במאי וכמזכיר. שאיפותיו כבמאי לא התגשמו, והוא לא כל כך הצליח גם כשחקן ולכן נפרד מהתיאטרון הלאומי ומשחקניו. במלחמת העולם הראשונה מילא שירות צבאי מרגע הגיוס הראשון ועד תום המלחמה. הוא היה בשירות בשדה הקרב במשך שלושים ושניים חודשים וזכה בשלל מדליות צבאיות. מאז סתיו 1912, כשעזב את התיאטרון הלאומי, עסק בספרות ובכתיבה עיתונאית. הוא היה עובד מערכת של:
פשטי נפלו
"העיתון" (Az Újság)
,העיתון הלאומי" (Nemzeti Újság)
ובמשך תקופה ארוכה אחד מעורכי "העיתון של פשט" (Pesti Hírlap)
הוא עבד גם בשבועונים וברביו.
ב-9 במאי 1920, בבודפשט, התחתן עם תרזיה (1895–1972), בתם של דיולה דמיין ושל ינקה וייס.  הם התגרשו ב-1925 ונישאו בשנית ב-1928.
בשנת 1923 ייסד את יומון האמנות ההונגרי הראשון, "חיי הערב" (Esti Élet), ולאחר מכן עבד כחבר צוות פנימי של "הדור החדש" (Új Nemzedék). בלשה עסק בבעיות ספרותיות ואמנותיות. כמבקר, בביקורותיו עסק בעבודת השחקן ובהפקת הבמאי בצורה מפורטת ואנליטית. קרייר, הביקורת שלו החלה ב-1912.
בשנים שלפני מלחמת העולם הראשונה היה המבקר וחבר מערכת של:
השבועון הספרותי "חיים" (Élet)
מבקר תיאטרון של "תרבות" (Kultura). חלק מביקורתיו נכתבה יחד עם אאורל קרפטי ואנדור הלשי (במקור פיש). מגזין, שעסק אך ורק בביקורת.
הוא כתב בקביעות בשבועון התיאטרון של ארתור בארדוש "משחק הבמה" (Színjáték) ועוד כתבי עת רבים נוספים.
לאחר מלחמת העולם הראשונה היה:
מבקר תיאטרון של "העיתון" (Az Újság),
לאחר מכן כתב את הביקורות שלו על הבכורות של התיאטרון הלאומי ב"עיתון הלאומי" Nemzeti) Újság) והיה בעל טור התיאטרון של אותו עיתון.
בשנות ה-20 כתב מדי שבוע ביקורות תיאטרון ברוח קרבית ומאמרי תיאטרון פולמוסיים עבור ה"קרוניקה בתמונות" (Képes Krónika).
ספרו הראשון ראה אור בעודו היה שחקן, בשם: בעיות במה (בודפשט, 1912).
הוא פרסם ב"דור החדש" (Új Nemzedek) עד 1939
לאחר מכן בין 1946 לבין 1948 היהעמית מערכת של השבועון "הבוקר" (A Reggel)
בין 1949 לבין 1967 עבד כראש העיתונות והדרמטורג של בית האופרה של בודפשט.
בין 1952 לבין 1972, כשהיה כבר זקן וחולה, הוא הציג קונצרטים וערך הדגמות של תקליטי מיקרו גרוב.
הוא נחשב לאחד מפרשני המוזיקה המשפיעים ביותר לאחר מלחמת העולם השנייה. חלק מתפקידיו היו:
המזכיר הכללי של אגודת הסופרים ההונגרית
סגן נשיא חברת Lafontaine
סגן נשיא וחבר מועצת המנהלים של מדור המבקרים של מועדון PEN. (מועדון הסופרים הבין-לאומי)
יצירותיו החשובות

בעיות במה (בודפשט, 1912)
הטרגדית המלך ההונגרית. קרל הרביעי ; ספרות עולמית, בודפשט, 1925
זמנים גדולים (רומן, בודפשט, 1926)
ישו (רומן, בודפשט, 1928)
קושוט. רומן של חיים גדולים (בודפשט, 1928)
החיים המופלאים של מוצרט (רומן, בודפשט, 1933)
אימרה סצ'וואי: חיי וזכרונותיי (ערך לעיתונות וכתב את ביוגרפית המבוא, בודפשט, 1940)
מולייר (רומן, בודפשט, 1938)
קטעי יומן של יאנוס פלדי (פורסם, עמוד, 1939)
גברת דרי. חייה של שחקנית ותיקה ; זינגר-וולפנר, ב"פ, 1940
אתה חייב לחיות ולמות כאן. רומן חייו של מיהאי ורשמארטי ; זינגר-וולפנר, בודפשט, 1941 (רומנים הונגריים XI)
ספר האופרות (עם שאנדור ג'רג' גאל, בודפשט, 1951)
מדריך אופרה (בודפשט, 1956)
הרומן של מוצרט (בודפשט, 1964)
ארז'י שאנדור (אמני הבמה הונגריים הגדולים, בודפשט, 1968)
הרומן של אופנבך (בודפשט, 1968)
על נדודי שמונה עשורים (ביוגרפיה, לאחר מותו, בודפשט, 1976)
לקריאה נוספת

אימרה בלשה - לקסיקון הדרמה ההונגרית (1929-1931, עורך אלדאר שופפלין)
Magyar életrajzi lexikon (לקסיקון ביוגרפי הונגרי. עורכת ראשית אגנש קניירש).
אימרה בלשה (אימרה שווייגר) המכון למורשת לאומית
הערות שוליים

↑  "Születési bejegyzése a szegedi izraelita hitközség születési akv. 139/1886. folyószáma alatt".
↑  "Házasságkötési bejegyzése a Budapest VIII. kerületi polgári házassági akv. 654/1920. folyószáma alatt".
↑  "Dömjén Terézia halotti bejegyzése a Budapest V. kerületi polgári halotti akv. 103/1972. folyószáma alatt".
↑  "Házasságkötési bejegyzése a Budapest V. kerületi polgári házassági akv. 758/1928. folyószáma alatt".
| --- | --- |
בקרת זהויות :  NLI: 987007258120105171  PLWABN: 9810586361205606  BnF: cb124031782 (data)  ISNI: 0000 0000 7833 1345  LCCN: no96005538  LNB: 000117959  NKC: xx0154894  RERO: 02-A024794158  SUDOC: 251202321  VIAF: 61633699   WorldCat (עם VIAF): 61633699
אינטרפולציה

אִינְטֶרְפּוֹלַצְיָה (באנגלית: Interpolation; בעברית: בִּיּוּן) היא שם כולל לשיטות בתחום האנליזה הנומרית. הרעיון המרכזי העומד מאחורי גישה זו היא האפשרות לייצר מידע חדש מאוסף נתונים סופי. בפרט, היכולת לשחזר או ליצור פונקציה שערכה או נגזרותיה ידועים בנקודות מסוימות.
בשימושים ההנדסיים, פיזיקליים וכדומה, מטרת האינטרפולציה היא להתאים פונקציה שתקרב בצורה הטובה ביותר את התנהגותו של אובייקט הניסוי. לדוגמה, נניח שבמסגרת ניסוי פיזיקלי נדגום מיקום של גוף במרחב בכל 5 שניות, כשהניסוי נמשך דקה. נקבל 13 נתונים: מיקומו של הגוף בזמן ההתחלה, מיקומו כעבור 5 שניות וכן הלאה. ברור כי אוסף מידע זה אינו מספק את כל המידע על התנהגות הגוף בכל נקודת זמן שהיא במהלך דקת הניסוי. בשלב זה נכנס כלי האינטרפולציה לפעולה ומאפשר ליצור פונקציה המגדירה את המיקום המשוער לכל אורך הניסוי על פי מסד הנתונים שנדגמו.
הגדרה

בהינתן סדרה של  n נקודות מקור  x_{k} הנקראות צמתים (nodes) ו- n נקודות יעד  y_{k}, אזי הפונקציה  f(x):
f(x):f(x_{i})=y_{i}\quad \forall i=1\ldots n נקראת אינטרפולציה של הנקודות   (x_{i},y_{i}),x\in R^{m},y\in R^{l},i=1,\dots ,n.
דוגמה

נניח כי נתונות 6 נקודות המידע הבאות, המייצגות למשל תוצאות מדידה כלשהי:
| --- | --- |
 x:  \ f(x)
0
1: 0.8415
2: 0.9093
3: 0.1411
4: 0.7568-
5: 0.9589-
6: 0.2794-
נרצה לדעת מה ערך הפונקציה הנעלמת בנקודה  x=2.5 - לשם כך נוכל להיעזר באינטרפולציה.
אינטרפולציה היא שם למגוון רחב של כלים נומריים אשר מטרתם לאפשר קירוב של פונקציה שאינה ידועה, או לקרב על ידי עקום נקודות במישור או במרחב (או שילוב של שני האלמנטים הללו). לכל שיטת אינטרפולציה יש יתרונות וחסרונות, ולפני בחירת שיטה זו או אחרת יש להתייחס לכמה בחינות, כגון מידת החלקות של הפונקציה המבוקשת, מספר נקודות המידע העומדות לרשותנו, מידת הדיוק הדרושה, כמות משאבי החישוב הנדרשים כדי לעמוד בדרישותינו ועוד. לאחר התייחסות לשאלות מסוג זה ניתן לבחור שיטה לביצוע אינטרפולציה. בדרך כלל ננסה לדעת בנוגע לכל שיטת אינטרפולציה מהי מידת החלקות של הפונקציה המתקבלת מחד, ומאידך לחקור את ה"טעות" המתקבלת מחישוב ערכים חדשים על ידי הפונקציה המתקבלת מהאינטרפולציה.
דוגמה > אינטרפולציה ליניארית

בשיטה זו, שהיא הפשוטה ביותר לחישוב, נחבר בקו ישר כל שתי נקודות מידע עוקבות. באופן כללי, בהינתן:  (x_{a},y_{a}),(x_{b},y_{b}) שתי נקודות מידע עוקבות, אזי הפונקציה הליניארית המחברת אותן היא:
f(x)={\frac {x-x_{b}}{x_{a}-x_{b}}}y_{a}-{\frac {x-x_{a}}{x_{a}-x_{b}}}y_{b}
כעת נוכל לענות על השאלה מה ערכה של הפונקציה בנקודה  x=2.5. נעשה זאת על ידי בחירת  x_{a}=2,x_{b}=3 והצבת הערך המבוקש בפונקציה המתקבלת.
ברור כי מחד גישה זו קלה לחישוב, אך מאידך תוצאתה אינה מדויקת על פי רוב.
חיסרון נוסף בשיטה זו היא שהפונקציה המתקבלת אינה גזירה בנקודות  x_{k} (הצמתים).
דוגמה > אינטרפולציה באמצעות פולינום

אינטרפולציה באמצעות פולינום היא הכללה של האינטרפולציה הליניארית. בהינתן אוסף נקודות  (x_{k},y_{k}),k=1\ldots n קיים פולינום אחד ויחיד ממעלה שאינה עולה על  \ n-1 אשר עובר דרך כל הנקודות הנתונות, וכל שנותר הוא לחשב אותו.
דוגמה > אינטרפולציה באמצעות פולינום > צורת לגראנז'

דרך אחת לחשב פולינום לאינטרפולציה היא באמצעות צורת לגראנז' (אנ'). מגדירים:
כך שלכל  q\neq j מתקיים  P_{j}(x_{q})=0, וכן  P_{j}(x_{j})=1.
מכאן נובע שהפולינום בצורת לגראנז',
מקיים  p(x_{k})=y_{k}, לכל
 k. במילים אחרות, הפולינום שהוגדר בצורת לגראנז' אכן עובר דרך הנקודות הנתונות.
דוגמה > אינטרפולציה באמצעות פולינום > צורת ניוטון

דרך נוספת לחשב את הפולינום היא באמצעות צורת ניוטון. לשיטה זו יתרונות על פני השיטה הקודמת בכך שהיא דורשת פחות פעולות חישוב, וקל להוסיף לפולינום הקיים נקודות נוספות, בעוד שבשיטת לגראנז' יש לחשב הכול מחדש.
צורת ניוטון מחושבת כך:
\ p(x)=\sum _{i=1}^{n}[x_{1},x_{2},\dots ,x_{i}]\prod _{k=1}^{i-1}\left(x-x_{k}\right)
כאשר הביטוי  [x_{1},x_{2},\dots ,x_{i}] נקרא "הפרש מחולק", והוא מוגדר בצורה הרקורסיבית הבאה:
\ [x_{k}]=y_{k}
[x_{1},x_{2},\dots ,x_{k}]={\frac {[x_{2},\dots ,x_{k}]-[x_{1},x_{2},\dots ,x_{k-1}]}{x_{k}-x_{1}}}
בשל יחידות פולינום האינטרפולציה, שיטה זו מניבה את אותו הפולינום שהניבה שיטת לגראנז', אך ביתר יעילות. בשיטת ניוטון, כדי להוסיף נקודה נוספת לאינטרפולציה די לחשב את האיבר החדש שמוסיפים לסכום, ואין צורך לחשב את הסכום כולו מחדש. בנוסף לכך, הצגת לגראנז' מורכבת מפעולות כפל וחילוק רבות יותר, שכרוכות בשגיאות עיגול. אי לכך, מבחינה חישובית, שיטת ניוטון עשויה להיות מוצלחת יותר.
ראו גם

אקסטרפולציה
שיטות חלוקה
אינטרפולציה ביליניארית
הערות שוליים

↑  בִּיּוּן במילון סטטיסטיקה (תש"ו, תשי"ב), באתר האקדמיה ללשון העברית
| --- | --- |
בקרת זהויות :  NLI: 987007558186905171  BnF: cb11978011w (data)  LCCN: sh85067492  NKC: ph138200 
נקודות מידע לאינטרפולציה
אינטרפולציה ליניארית של הנקודות מהדוגמה
אינטרפולציה פולינומית של הנקודות מהדוגמה
נשים להגה

הלוגו של תנועת נשים להגה
ערב הסעודית הייתה ייחודית בתור המדינה היחידה בעולם שבה נשים לא היו מורשות לנהוג בכלי רכב. תנועת נשים להגה (בערבית: قيادة المرأة في السعودية) היא קמפיין של נשים סעודיות לביטול איסור זה. התנועה החלה כאשר כמה עשרות נשים נהגו בריאד בשנת 1990. הנשים נעצרו, דרכוניהן הוחרמו וחלקן נקנסו. ב-2007, וג'הה אל-הוויידיר ונשים אחרות עתרו למלך עבדאללה למען זכותן של נשים לנהוג, וסרט שבו צולמה אל-הוויידיר נוהגת ביום האישה הבינלאומי ב-2008 משך תשומת לב בתקשורת הבינלאומית.
בשנת 2011, במסגרת המחאות של האביב הערבי, מספר נשים, ביניהן אל-הווידיר ומנאל א-שריף, התארגנו כדי לקיים קמפיין אינטנסיבי יותר בעד הזכות לנהוג, ותועדו כשבעים מקרים של נשים נוהגות בחודש יוני. בסוף ספטמבר, נגזרו על שיימה ג'סטניה עשר הצלפות על נהיגה בג'דה, אך פסק הדין בוטל.
שנתיים מאוחר יותר, הושק קמפיין נוסף ובו תוכננה עוד נהיגה המונית על ידי נשים ב-26 באוקטובר 2013. שלושה ימים לפני תאריך זה, דובר משרד הפנים יצא בהצהרה פומבית ונדירה לגבי האיסור, אשר אינו רשום בחוק, אך נאכף בכל זאת על ידי הרשויות, והזהיר כי "אסור לנשים בסעודיה לנהוג, והחוק ייאכף נגד כל מי שתפר את האיסור וכל מי שיתמוך בהפרה כזו." נציגי משרד הפנים הזהיר מנהיגות של הקמפיין באופן אישי לא לנהוג ב-26 באוקטובר, ובעיר הבירה הקימה המשטרה מחסומים כדי לתפוס נשים נוהגות. ב-26 בספטמבר 2017, הוציא המלך סלמאן צו על פיו יורשו נשים לנהוג בסעודיה, החל מ-24 ביוני 2018.
רקע

בשנת 1957 יצאה בריאד הכרזה על איסור נהיגת לנשים. איסור זה הוא חלק ממערכת רחבה אשר שוללת מנשים זכויות, כמו למשל שיטת האפוטרופסות הגברית, לפיה לנשים אין חופש תנועה או חופש עיסוק, וחייבות את אישורו של גבר ממשפחתן - בדרך האב מעת הלידה, הבעל אחר הנישואים, ובן או קרוב אחר אחר התאלמנות - עבור כל פעולה, כולל לימודים או נישואים. על פי דו"ח מ-2012, זכויות נשים בסעודיה הן מהמוגבלות ביותר בהשוואה לסטנדרטים בינלאומיים.
בשנת 2002, כתב העת האקונומיסט העריך כי המשכורות של כ-500,000 הנהגים הנדרשים להסיע נשים בסעודיה מהוות 1% מההכנסה הלאומית.
מחאת הנהיגה של 1990

ב-6 בנובמבר 1990, 47 נשים סעודיות בריאד הגיעו לאחד הכבישים המרכזיים בעיר, הורו לנהגיהן לצאת מרכביהן, ונהגו במכוניותיהן בשיירה לאורך הכביש במחאה נגד האיסור. כל הנשים שהשתתפו במחאה זו, פוטרו ממשרותיהן, ודרכוניהן וכן דרכוני בעליהן הוחרמו למשך שנתיים. גם כששבו לעבודתן, זכו ליחס מנוכר ולא קודמו יותר. ה"מטועון", שוטרי משטרת המוסר של סעודיה, הפיצו כרזות רחוב שבהן פורסמו שמות כל הנשים הללו תחת הכותרת: "להלן שמות הפרוצות המבקשות לקדם מגמות של שחיתות עלי ארץ". גורמים דתיים אף ביקשו מהמלך, משר הפנים וממושל ריאד להטיל על "הפרוצות הקומוניסטיות" עונשים נוספים.
2007-2008 עצומה וסרטון ויראלי

בספטמבר 2007, האגודה להגנה על זכויות נשים בסעודיה, אשר נוסד על ידי וג'הה אל-הוויידר ופאוזיה אל-עיוניi, הגישו עצומה עם 1,100 חתימות למלך עבדאללה בבקשה לביטול האיסור על נהיגה לנשים.
ביום האישה הבינלאומי 2008, אל-הוויידיר צילמה את עצמה נוהגת, ולאחר שהסרטון פורסם ב-YouTube ונהיה ויראלי, המעשה שלה משך סיקור נרחב בתקשורת הבינלאומית. אל הוויידיר הביעה את תקוותה כי האיסור על נהיגת נשים יבוטל עד יום האישה הבינלאומי ב-2009.
2011-2012

ב-2011, קבוצה של נשים כולל מנאל א-שריף התחילה קמפיין פייסבוק בשם "למדו אותי לנהוג, כדי שאוכל להגן על עצמי" או Women2Drive ("נשים להגה"), אשר בערבית גם כולל משחק מילים בין נהיגה להנהגה. הנשים אמרו כי הקמפיין שלהן בהשראת האביב הערבי.
הקמפיין קרא לנשים להתחיל לנהוג ב-17 ביוני 2011. הקמפיין הכה גלים וגרף אוהדים רבים בפייסבוק. אל-שריף תיארה את הפעולה כמתרחשת במסגרת זכויות נשים, ולא כמחאה. אל-הוויידיר התרשמה, והצטרפה אף היא לקמפיין.
2011-2012 > סובארו

כחברה, סובארו משווקת את מכוניותיה בכבדות לנשים (בארצות הברית), לכן התאחדו פעילות זכויות נשים סעודיות וכן מספר ארגונים, כולל "נשים להגה", והן ביקשו מחברת האם של סובארו, פוג'י תעשיות כבדות, להפסיק למכור כלי רכב במדינות שבהן נשים לא יכולות לנהוג.
2011-2012 > מנאל א-שריף

במאי, לפני הפתיחה הרשמית של הקמפיין, אל הוויידיר צילמה את אל-שאריף, נוהגת ברכבה. הווידאו פורסם ביוטיוב ופייסבוק. אל-שריף נעצרה ושוחררה ב-21 במאי ולמחרת נעצרה שנית. ב-30 במאי, א-שריף שוחררה בערבות, על תנאי שתחזור לחקירה אם תידרש, ושלא תדבר עם התקשורת, ולא תנהג. ניו יורק טיימס ו-Associated Press ייחסו את משך הזמן הארוך של אל-שריף יחסית למחאות קודמות עם הפחד של הרשויות בסעודיה מגל המחאות של האביב הערבי.
2011-2012 > סוף מאי – תחילת יוני

ב-23 במאי, אישה נוספת נעצרה על נהיגה ברכב. היא נסעה עם שתי נשים ברכבה ב אר-ראס, ועוכבה על ידי משטרת התנועה בנוכחות כוחות הביטחון. היא שוחררה לאחר חתימה על הצהרה כי לא תשוב לנהוג. אך בתגובה למעצרה של אל-שריף, עוד מספר נשים סעודיות פרסמו סרטונים של עצמן נוהגות במהלך הימים הבאים.
ו'גנאט רחביני, שחקנית סעודית מפורסמת בעולם הערבי, הייתה בין הנשים שנהגו במכוניותיהן במחאה ב-4 ביוני בג'דה. היא נעצרה ושוחררה למחרת ללא ערבות.
2011-2012 > 17 ביוני 2011

ב 17-ביוני, כ-50 נשים נהגו במכוניות בערים שונות ברחבי סעודיה, כולל מהא אל-קהטיני ואימאן אל-נאפג'אן בריאד, ונשים אחרות בג'דה ו-דמאם. בסיבובה השני של אל-קהטיני, היא קיבל דוח על נהיגה ללא רישיון סעודי. אל-קהטיני הייתה מרוצה מכך, ואמר לטיים מגזין, "זה דוח. תרשום את זה. אני האישה הסעודית הראשונה לקבל דוח תנועה."
בעיתון הגרדיאן דווח כי המשטרה הייתה תחת הוראות לא להתערב בפעילותן של הנשים ב-17 ביוני.
2011-2012 > סוף יוני 2011

שתי נשים סעודיות צולמו נוהגות בריאד על ידי תומסון רויטרס ב-22 ביוני.
ב-29 ביוני, חמש נשים נוהגות נעצרו בג'דה. הבלוגרית הסעודית אימאן אל-נאפג'אן תיארה את המעצרים כ"מעשה ההדף הגדול הראשון מצד הרשויות". היא טענה שמחאות יוני 2011 היו משמעותיות יותר מאשר אלה של 1990, כי "למעשה ב-1990 המחאה הייתה רק בת ארבע עשרה מכוניות בהן היו 47 נשים, [בעוד מ-17 ביוני ועד סוף החודש היו כשבעים מקרים מתועדים של נשים נוהגות."
2011-2012 > יולי–ספטמבר

בחודש יולי, הנסיכה אל-טאוויל, אשתו של אחיין של המלך עבדאללה, דיברה על התנגדותה לאיסור נהיגה לנשים בשידור רדיו אמריקאי, ב-NPR, וקראה לשוויון זכויות לנשים בשוק העבודה, במערכת המשפטית, ובחינוך. היא תיארה את זכויות האדם האלה כחשובות יותר מהזכות לנהוג.
בסוף ספטמבר, שאימה ג'סטניה נידונה ל-10 מלקות על נהיגה במכונית בג'דה. גזר הדין נפסק זמן קצר לאחר שהמלך עבדאללה קבע כי נשים יוכלו להשתתף בבחירות המוניציפליות ב-2015, והוא ביטל את גזר הדין.
2011-2012 > נובמבר

ב-15 נובמבר 2011, מנאל אל-שריף הגישה כתבי תביעה בוועדת הקובלנות, משפט מתמחה שאינו בית משפט שריעה, נגד מנהל התנועה על דחייה של בקשתה לקבלת רישיון הנהיגה. אל-שריף הגישה בקשה לקבלת רישיון במאי 2011. התביעה הועברה אל משרד הפנים.
2011-2012 > דצמבר

בתחילת דצמבר, חבר מועצת השורא, כמאל סובחי, הגיש דו"ח למועצה, ובו כתוב כי הסרת האיסור תוביל לזנות, פורנוגרפיה, הומוסקסואליות וגירושים וכן "הסוף לבתולין". ראש המועצה אמר לנשים הפעילות כי הוא "עדיין פתוח לשמוע את הטעונים להסרת האיסור".
2011-2012 > פברואר 2012

ב-4 בפברואר, סמר בדאווי, פעילת זכויות אדם אשר נהגה באופן קבוע מאז יוני 2011 וסייעה לנשים אחרות שנהגו מול המשטרה ובתיקים המשפטיים הגישה תביעה דומה לזו של מנאל א-שריף, נגד הדחייה שקבלה בעקבות בקשתה לרישיון נהיגה. לא הייתה הכרעה בבית המשפט, שפשוט דחה את המועד.
2011-2012 > יוני 2012

ב-29 ביוני 2012, כדי לחגוג את יום השנה של מחאת יוני 2011, הושק קמפיין מחודש למען הזכות לנהוג. אחת ממארגנות הקמפיין, עזיזה אל-יוסף, נהגה במכוניתה, ודיווחה שעוד כמאה נשים סעודיות נוהגות באופן קבוע מאז יוני 2011.
2013 – 2016

באוקטובר 2013 התחיל קמפיין שקרא לנשים להפר את האיסור לנהוג ב-26 באוקטובר, אליו הצטרפו מספר פעילות בולטות. בתגובה, אתר האינטרנט של הקמפיין נחסם בסעודיה, והשיח' צאלח אל-לוהיידן, אחד מאנשי הדת הבכירים בערב הסעודית, יצא בהצהרה שנשים שנוהגות מסתכנות בפגיעה בשחלות, ועלולות ללדת ילדים עם בעיות קליניות. משרד הפנים גם יצר קשר באופן אינדיבידואלי עם המנהיגות של הקמפיין והורה להן לא לנהוג. אולם, למרות זאת ולמרות נוכחות משטרתית כבדה, יצא הקמפיין לדרך, ותוך ימים ספורים עלו לפחות 12 סרטים ב-YouTube של נשים נוהגות, ורבות אחרות דיווחו שעשו זאת גם, אך ללא תיעוד צילומי. האקטיביסט הישאם אל-פאג'י פרסם ביוטוב סרטון ויראלי בתמיכה בקמפיין הנהיגה של הנשים, שעשה פרודיה לשירו של בוב מארלי השיר "No Woman, No Cry", אשר נקרא "No Woman No Drive". את הסרטון הפיק בעלה של לוג'יין אל-הד'לול, פאהד אל-בוטיירי.
2013 – 2016 > לוג'יין אל-הד'לול

ב-30 בנובמבר 2014, לוג'יין אל-הד'לול עשתה כותרות כאשר עשתה את חלקה למען תנועת הזכות לנהוג. בתור סטודנטית באיחוד האמירויות הערביות, הוציאה שם אל-הד'לול רישיון, ואז נסעה במכוניתה לגבול סעודיה וביקשה לחצותו. הייתה לרשויות הסעודיות התראה על מעשיה, מכיוון שמספר ימים קודם לכן העלתה ליוטוב סרטון בו היא נוהגת, אשר תוך ארבעה ימים קיבל יותר מ-800,000 צפיות, האשטאג בטוויטר, וגם למעלה מ-3,000 תגובות ביוטוב. כשהיא הגיעה לגבול ערב הסעודית היא צייצה בטוויטר כי פקיד מכס עצר אותה בגבול, והיא תקועה שם - לא נותנים לה לעבור, ולא מחזירים את דרכונה. היא המשיכה לצייץ במהלך 24 השעות בהם הוחזקה בגבול לקהל בינלאומי. למחרת, היא נעצרה על ידי המשטרה, והוחזקה במאסר למשך 73 ימים.
2013 – 2016 > נסיך מוחמד בן סלמאן

נסיך מוחמד בן סלמאן דיבר בראיון ב-2016 על האיסור של נשים סעודיות לנהוג ואמר כי "ערב הסעודית לא מוכנה עדיין לנשים נוהגות". הנסיך אמר גם כי "נהיגת נשים אינה עניין דתי כמו שזו בעיה הנוגעת לחיי הקהילה עצמה אשר מקבלת או דוחה זאת." עם זאת, הוא היה מאוחר יותר מי שנחשב כמאחורי ההסרה של איסור הנהיגה בספטמבר 2017.
2017-2018

ב-26 בספטמבר 2017, המלך סלמן הכריז על הכרה בזכותן של נשים סעודיות לנהוג על פי השריעה. נקבע כי רישיונות נהיגה לנשים יונפקו החל מ-24 ביוני 2018. רשויות מיד יצרו קשר עם מנהיגות התנועה "נשים להגה" והורו להן לא לדבר עם התקשורת על הנושא.
בין 15–18 במאי 2018, הרשויות פשטו על בתיהן של פעילות "נשים להגה" וכן מתנועת ביטול שיטת האפוטרופסות הגברית בסעודיה, ועצרה רבות, כולל לוג'יין אל-הד'לול, אימאן אל-נאפג'אן, עאישה אל-מאנה, עזיזה אל-יוסף, מדיחה אל-עג'רוש, ועוד כמה נשים, וכן ושני גברים המעורבים בתנועה. Human Rights Watch מפרש את מטרת המעצרים כאמצעי הפחדה "נגד כל מי שמביע ספקנות לגבי האג'נדה של נסיך הכתר בנושא זכויות". הממשלה השיקה יחד עם המעצרים ההמוניים קמפיין מדיה בו קראו לפעילות "בוגדות", ושר הפנים הסעודי הצהיר שהן תחת חקירה על "מגעים עם גורמים זרים" וניסיונות לגייס פקידי ממשל במטרה להסב נזק לממלכה. העיתון הסעודי "אוקז", עיתון פרו-ממשלה, דיווח שעונש המוות עומד על הפרק עבור הנשים. עיתון סעודי אחר פרסם שאם יעמדו למשפט, צפוי לפעילות עונש של 20 שנים בכלא.
סולידריות בינלאומית > ארצות הברית

קמפיין ניו מדיה הושק ב-2015, ובה נשים אמריקאיות פרסמו תמונות, סרטונים, וציוצים של אנשים צופרים במכוניותיהם בתמיכה בקמפיין "נשים להגה", ביניהן חברת הקונגרס ננסי פלוסי ונהגת המרוצים ללאני מונטר.
ב-15 ביוני 2011, התארגנה מחאת סולידריות סביב שגרירות סעודיה בוושינגטון די סי, של נשים במכוניות, ובאותו החודש, שלוש נשים ממינסוטה הגישו תלונת אפליה מגדרית נגד חברה בבעלות סעודית על כך שהן פוטרו כנהגות על ידי החברה, כאשר הגשת התלונה נועדה לחפוף לקמפיין "נשים להגה".
הקליפ לשיר "Bad Girls" של M.I.A. שיצא ב-2 בפברואר 2012, הוא יצירת מחאה בהזדהות עם התנועה.
ראו גם

מעמד האישה בערב הסעודית
תל ציון

| --- | --- |

מדינה: ישראל ישראל
מחוז: יהודה ושומרון
מועצה אזורית: מטה בנימין
תאריך ייסוד: 2000
סוג יישוב: יישוב 5,000‏–9,999 תושבים
נתוני אוכלוסייה לפי הלמ"ס לסוף אוקטובר 2024 (אומדן)
  - אוכלוסייה: 6,948 תושבים
 מפת מיקום  מפה דינמית   (למפת ירושלים מוגדלת) תל ציון(למפת ירושלים רגילה) תל ציון(למפת הרי ירושלים רגילה) תל ציון(למפת הרי ירושלים מוגדלת) תל ציון31°52′48″N 35°14′20″E﻿ / ﻿31.88°N 35.239°E﻿ / 31.88; 35.239  heמפת היישובים של מועצה אזורית מטה בנימין (in English: Mateh Binyamin Regional Council) באדום - תל ציון בירוק - מיקום בניין המועצה tabBackground:;tabBorder:#aaa;defaultTab:0;

תל ציון הוא התנחלות חרדית סמוך לכוכב יעקב בתחומי מועצה אזורית מטה בנימין, מצפון לירושלים ומדרום מזרח לרמאללה. היישוב נמצא בגובה של כ-760–800 מטר מעל פני הים. עד שנת 2023, תל ציון הייתה שכונה של ההתנחלות כוכב יעקב, אולם התנהלה בפועל כיישוב עצמאי. בפברואר 2023 החליטה ממשלת ישראל על "פיצול שכונת תל ציון מתחום היישוב כוכב יעקב במועצה האזורית מטה בנימין והגדרתה כוועד מקומי נפרד באותה מועצה אזורית".
היישוב שוכן באזור הררי, ובסמוך לו קיימים נחלי האכזב ואדי א-נטוף, ואדי אל-עין, וואדי שיבן.
אוכלוסייה

היישוב הוא חרדי ומספר תושביו הוא כ-6,000 נפש. זוגות צעירים מהווים כ-75 אחוז מאוכלוסייתו. שיעור העולים מחו"ל ביישוב הוא כ-5 אחוז. בהקמתה, מנתה השכונה כ-800 משפחות, ועד אמצע שנת 2018 מנתה כ-1,250 משפחות.
תכנון והקמה

תל ציון הוקם על ידי משרד הבינוי והשיכון במטרה להקל על מצוקת הדיור של הקהילה החרדית בירושלים. שיווק השכונה החל בפסח 1998, וב־2000 החל אכלוסה. פריצת האינתיפאדה השנייה בספטמבר 2000 הכבידה על התפתחות היישוב, לצד מאבקים בין הקהילות החרדיות השונות שהרכיבו אותה. בשנת 2014 החלה על ידי חברת בתי אמנה בניית 108 יחידות דיור נוספות המיועדות לציבור החרדי, אשר אוכלסו ב־2018, ומספר היחידות הדיור הכולל של מיזם זה הוא כ-400 יחידות דיור. על פי תוכנית המתאר של היישוב ניתן להגיע עד בנייה של כ-7,000 יחידות דיור.
הקמת השכונה נבחנה במסגרת דו"ח שנתי 51ב של משרד מבקר המדינה, שכלל ביקורת על הליכי הקצאת הקרקע בעת הקמת השכונה, הליכי הסבת הקרקע מהעמותה שלה הוקצתה הקרקע לחברה שבשליטת יו"ר העמותה, פגמים בהליכי העברת התקציבים לפיתוח השכונה על ידי המינהל לבנייה כפרית של משרד הבינוי והשיכון, ועוד. כמו כן, העיר מבקר המדינה: "כשמדובר בהקמת שכונה לאוכלוסייה בעלת צביון ייחודי בהיקף עתידי של כ-5,000 דירות, בשעה שהתכנון המקורי לכוכב יעקב היה לבניית כ-1,000 דירות, מן הראוי היה להביא עניין זה להחלטת הממשלה, ולו כדי לברר אם נדרש אישורה".
מאז הקמת השכונה הועלו בקשות להפרדת השכונה מיישוב האב כוכב יעקב והכרזה על השכונה כיישוב עצמאי במועצה אזורית מטה בנימין, והשכונה הוכרה על ידי משרד הפנים כ"אזור בחירה" עצמאי, דבר המעניק לתושבי השכונה ייצוג נפרד במליאה של המועצה האזורית ומעמד בתוך המועצה כמו יישוב מן המניין. בפברואר 2023 החליטה ממשלת ישראל על פיצול השכונה מכוכב יעקב. בעקבות ההחלטה אישרה ועדת השמות הממשלתית את שם היישוב ביוני 2023. ב־17 באוקטובר 2023 אלוף פיקוד המרכז יהודה פוקס חתם על צו המעניק ליישוב מעמד עצמאי.
תחבורה

בגלל אופי הקהילה החרדית, יש שירות תדיר (יחסית) של תחבורה ציבורית מהיישוב אל ירושלים.
תחבורה > כבישים

הכניסה ליישוב מתבצעת באמצעות כביש אורך היוצא מכביש 60 ומקביל לו. הנקודה הצפונית הקרובה בכביש היא היישוב פסגות, והנקודה הדרומית הקרובה היא מגרון. קיימות תוכניות עתידיות להקלת עומסי התנועה בכביש 437, המהווה את ציר התנועה המרכזי של תושבי היישוב (ובנימין בכלל) אל ירושלים. בשנת 2017 החלו עבודות הגמר לפתיחת כביש הטבעת המזרחי מצפון לדרום, והדבר יאפשר כניסה נוספת לירושלים מאזור בנימין. העבודות אמורות להסתיים באמצע שנת 2018. תוכנית נוספת הנשקלת פתיחת מעבר מכביש 60 דרך כביש 45 אל כביש 443.
גלריה

תל ציון, מבט מכביש 60, נובמבר 2007
אזור התעשייה שער בנימין הסמוך לתל ציון
היישוב כוכב יעקב, הבניינים ברקע הם תל ציון
תמונה שצולמה מהיישוב גבע בנימין, תל ציון – הבניינים משמאל, כוכב יעקב – הבניינים מימין, היישוב פסגות בראש ההר
הערות שוליים

↑  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  אתר עמוד ענן
↑  החלטה מספר 107 של הממשלה ה-37 מיום 05.02.2023
1 2  הממשלה אישרה: תל ציון יהפוך ליישוב נפרד, באתר ערוץ 7, 5 בפברואר 2023
1 2  תל ציון באתר המועצה אזורית מטה בנימין
↑  אתר לגור ביו"ש, במקור מצוין כי כבר כיום היא מונה 1230 משפחות
↑  לי כהנר, יוסף שלהב, התנחלויות חרדיות ביהודה ושומרון, סוגיות חברתיות בישראל 16, קיץ 2013 / תשע"ג, עמ' 41–62‏, JSTOR 23686233
↑  דף הפרויקט באתר הקבלן המבצע
↑  זאב בלוי, תיעוד: ביקור פתע של מנכ"ל משרד החינוך בתל ציון, באתר JDN,‏ ט״ז במרחשון תשע״ח
↑  מטה בנימין היישובים שלנו תל ציון
↑  מבקר המדינה, הקמת שכונת תל ציון ביישוב כוכב יעקב, דוח שנתי 51ב לשנת 2000 ולחשבונות שנת הכספים 1999, עמ' 398-405
↑  , באתר JDN‏
↑  פרוטוקול ועדת השמות הממשלתית, באתר משרד ראש הממשלה, ‏יום חמישי, י' תמוז תשפ"ג, 29 יוני 2023
↑  קמצ"ם 266, עמ' 12938
↑  אתר לגור ביו"ש
↑  ישיבת ועדה של הכנסת ה-20 מתאריך 06/06/2016 תוכנית אב לתחבורה בירושלים 2025 ראו את דברי ניר ברקת בנוגע לחשיבות הכביש ביחס הקלת עומסי התנועה בגישת תושבי המועצה האזורית מטה בנימין - לירושלים.
↑  החלה בניית הכביש שישמש את ישראל כתירוץ לבנייה ב-E1 באתר שלום עכשיו
↑  מקור וראו שם תוכניות עכשוויות ועתידיות נוספות
↑  אתר שלום עכשיו על פי מקור זה כבר הוקצו תקציבים לתוכנית זו
| --- | --- |
בקרת זהויות :  NLI: 987007588749405171